Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston vahvistamaan yhteiseen kantaan, joka koskee ehdotusta: toinen rautatiepaketti - Euroopan parlamentin ja neuvoston direktiivi yhteisön rautateiden kehittämisestä annetun neuvoston direktiivin 91/440/ETY muuttamisesta - Komission ehdotusta muuttava EY:n perustamissopimuksen 250 (2) artiklan nojalla /* KOM/2003/0719 lopull. - COD 2002/0025 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston vahvistamaan yhteiseen kantaan, joka koskee ehdotusta: TOINEN RAUTATIEPAKETTI - Euroopan parlamentin ja neuvoston direktiivi yhteisön rautateiden kehittämisestä annetun neuvoston direktiivin 91/440/ETY muuttamisesta - Komission ehdotusta muuttava EY:n perustamissopimuksen 250 (2) artiklan nojalla 2002/0025 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston vahvistamaan yhteiseen kantaan, joka koskee ehdotusta: TOINEN RAUTATIEPAKETTI - Euroopan parlamentin ja neuvoston direktiivi yhteisön rautateiden kehittämisestä annetun neuvoston direktiivin 91/440/ETY muuttamisesta EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon tarkistuksista, joita Euroopan parlamentti on ehdottanut toisessa käsittelyssä. Komissio antaa seuraavassa lausuntonsa parlamentin ehdottamista tarkistuksista. 1. TAUSTA Ehdotus toimitettiin Euroopan parlamentille ja neuvostolle [asiakirjat KOM(2002) 21 lopullinen - 2002/0022 (COD) KOM(2002) 22 lopullinen - 2002/0023 (COD) KOM(2002) 23 lopullinen - 2002/0024 (COD) KOM(2002) 25 lopullinen - 2002/0025 COD)] // 24.1.2002 Euroopan talous- ja sosiaalikomitea antoi lausuntonsa // 19.9.2002 Euroopan parlamentti antoi lausuntonsa ensimmäisessä käsittelyssä // 14.1.2003 Muutettu ehdotus annettiin // Ei ole Yhteinen kanta vahvistettiin // 26.6.2003 Euroopan parlamentti antoi 23. lokakuuta 2003 toisessa käsittelyssä päätöslauselman, johon sisältyy tarkistuksia yhteisen kannan kaikkiin teksteihin seuraavasti: - 28 tarkistusta ehdotukseen Euroopan parlamentin ja neuvoston direktiiviksi yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta - 4 tarkistusta ehdotukseen Euroopan parlamentin ja neuvoston direktiiviksi Euroopan laajuisen suurten nopeuksien rautatiejärjestelmän yhteentoimivuudesta annetun neuvoston direktiivin 96/48/EY ja Euroopan laajuisen tavanomaisen rautatiejärjestelmän yhteentoimivuudesta annetun Euroopan parlamentin ja neuvoston direktiivin 2001/16/EY muuttamisesta - 32 tarkistusta ehdotukseen Euroopan parlamentin ja neuvoston asetukseksi Euroopan rautatieviraston perustamisesta - 9 tarkistusta ehdotukseen Euroopan parlamentin ja neuvoston direktiiviksi yhteisön rautateiden kehittämisestä annetun neuvoston direktiivin 91/440/ETY muuttamisesta. 2. EHDOTUKSEN TARKOITUS Kyseessä on neljä toisiinsa liittyvää lainsäädäntöehdotusta: - Ehdotus rautateiden turvallisuutta koskevaksi direktiiviksi, jossa määritellään turvallisuusjärjestelmän olennaiset osatekijät sekä infrastruktuurin hallinnon että rautatieyritysten osalta. Tarkoituksena on kehittää turvallisuutta koskeva yhteinen lähestymistapa ja ottaa käyttöön yhteinen turvallisuustodistusten myöntämistä, sisältöä ja voimassaoloa koskeva järjestelmä. Lisäksi aletaan soveltaa onnettomuustapausten teknisen tutkinnan riippumattomuutta koskevaa periaatetta kuten muillakin aloilla. - Yhteentoimivuusdirektiivien 96/48/EY ja 2001/16/EY muuttaminen. Niiden muutosten lisäksi, joita edellä mainittu ehdotus edellyttävät yhteentoimivuusdirektiiveihin, tarkoituksena on varmistaa, että soveltamisala on sama verkolla, jonka käyttöoikeuksia laajennetaan, ja verkolla, jolla yhteentoimivuussääntöjä tullaan soveltamaan. - Ehdotus asetukseksi Euroopan rautatieviraston perustamisesta; viraston tehtävänä on antaa teknistä tukea yhteentoimivuutta ja turvallisuutta koskevalle työlle. Viraston tehtäväkenttään kuuluisi yhtäältä yhteisten turvallisuusnormien kehittäminen sekä turvallisuustason valvontajärjestelmän kehittäminen ja hallinta ja toisaalta yhteentoimivuuden teknisten eritelmien laadinta-, rekisteröinti- ja valvontajärjestelmän hallinta pitkällä aikavälillä. - Ehdotus direktiivin 91/440/ETY muuttamiseksi siten, että laajennetaan rautatieinfrastruktuurin käyttöoikeudet jäsenvaltion sisäisiin tavaraliikennepalveluihin ja nopeutetaan markkinoiden avautumista. 3. KOMISSION LAUSUNTO EUROOPAN PARLAMENTIN EHDOTTAMISTA TARKISTUKSISTA Ehdotus Euroopan parlamentin ja neuvoston direktiiviksi yhteisön rautateiden kehittämisestä annetun neuvoston direktiivin 91/440/ETY muuttamisesta Komission alkuperäinen ehdotus koski rautateiden tavaraliikennettä. Parlamentti haluaa tällä alalla edetä komission ehdotuksen suuntaan, jotta voitaisiin saavuttaa rautateiden tavaraliikennepalvelujen markkinoiden nopea ja täydellinen avautuminen (tarkistus 1). Parlamentti toivoo, ettei markkinoiden avautumistilannetta koskevaa kertomus siirretä vuoteen 2007 vaan se annetaan vuonna 2005, kuten nykyisissä direktiiveissä säädetä, ja että siinä otetaan huomioon myös henkilöliikenne (tarkistukset 3, 4, 9 ja 10). Komissio voi hyväksyä nämä tarkistukset (tarkistuksesta 6 on tullut merkityksetön, koska tarkistusta 11 ei hyväksytty). Parlamentti haluaisi käsitellä toisessa rautatiepaketissa myös henkilöliikennepalvelujen markkinoiden avaamista. Tämän kysymyksen osalta komissio pysyy ensimmäisen käsittelyn yhteydessä esittämässään kannassa eikä voi hyväksyä tarkistuksia 2, 7 ja 8. Ensinnäkin komissio muistuttaa, että rautateiden, maanteiden ja sisävesien henkilöliikenteeseen liittyviä julkisen palvelun vaatimuksia ja julkisia palveluhankintoja koskevien sopimusten tekemistä koskevista jäsenvaltioiden toimista annettu muutettu ehdotus [1] koskee jo kokonaisuudessaan rautatiealaa; sillä käynnistetään julkisia palveluhankintoja koskevien sopimusten tai yksinoikeussopimusten myöntämiseen perustuva säännelty kilpailu. [1] KOM(2002) 107 lopullinen, EYVL C 151E, 25.6.2002, s. 146. Muiden kuin julkisia palveluhankintoja koskevien sopimusten tai yksinoikeussopimusten nojalla tarjottavien palvelujen osalta komissio tarkastelee parhaillaan kilpailulle avaamisen mahdollisuuksia antaakseen niistä ehdotuksia vuonna 2003. Kilpailun vapauttaminen vain vapaan käyttöoikeuden perusteella aiheuttaa lukuisia matkustajien suojelua koskevia ongelmia esimerkiksi varausjärjestelmien yhdentämisessä ja julkisten palvelujen rahoittamisessa. Tähän kysymykseen on löydettävä tasapainoinen ja hallittu ratkaisu, ja ratkaisuehdotuksista on tehtävä yksityiskohtaiset vaikutusanalyysit. Komissio huomioi kuitenkin Euroopan parlamentin tekemät tarkistukset, jotka koskevat henkilöliikenteen avaamista kilpailulle, vahvana poliittisena signaalina, joka otetaan asianmukaisella tavalla huomioon tulevien ehdotusten valmistelussa. On myös huomattava, että nykyisen lainsäädännön [2] nojalla rautatieyritysten kansainvälisten ryhmittymien on mahdollista saada rautatieverkon pääsy- ja kauttakulkuoikeuksia kansainvälisten henkilöliikenneyhteyksien liikennöimiseksi. Riittävien puitteiden puuttuessa tätä mahdollisuutta ei ole tähän mennessä juurikaan käytetty, mutta se saattaa herättää enemmän mielenkiintoa sen jälkeen kun 15. maaliskuuta 2003 on saatettu osaksi kansallista lainsäädäntöä direktiivit 2001/12/EY [3], 2001/13/EY [4] ja 2001/14/EY [5], joissa vahvistetaan tarkat, avoimet ja syrjimättömät perusteet kapasiteetin jakamiselle ja infrastruktuurin käyttömaksujen perimiselle ja perustetaan kaikkiin jäsenvaltioihin valvontaelin. [2] Direktiivi 91/440/ETY, EYVL L 237, 24.8.1991, s. 25. [3] EYVL L 75, 15.3.2001, s. 1. [4] EYVL L 75, 15.3.2001, s. 26. [5] EYVL L 75, 15.3.2001, s. 29. 4. PÄÄTELMÄ Komissio muuttaa ehdotustaan edellä kuvatulla tavalla EY:n perustamissopimuksen 250 artiklan 2 kohdan mukaisesti parlamentin toisen käsittelyn tulosten perusteella.